20. Juni
Dr 20. Juni isch dr 171. Dag vum Gregorianische Kalender (dr 172. in Schaltjohr), dodermit blybe no 194 Däg bis zum Änd vum Johr.

Was isch bassiert? 

 840: Dr Ludwig dr Dytsch wird noch em Dod vu sym Vater Ludwig em Frumme dr erscht remisch-dytsch Herrscher. 
 1545: Dr Spanier Íñigo Ortiz de Retez landet uf ere Insle un nännt si „Nueva Guinea“, wel ihn d Kischte un d Yywohner an die vum afrikanische Ginea mahnt.
 1863: West Virginia wird 35. Bundesstaat vu dr Verainigte Staate.
 1894: Z Hongkong entdeckt dr Arzt un Bakteriolog Alexandre Yersin dr Erreger vu dr Pescht, e Bakterium, wu speter ihm zue Ehre dr Name Yersinia pestis iberchunnt.
 1952: D Kulturstiftig Pro Argovia wird grindet.
 1990: D Aschtronome David H. Levy un Henry E. Holt entdecke dr Aschteroid (5261) Eureka.
 2005: Z Bärn wird s Zentrum Paul Klee ufgmacht.

Uf d Wält chuu 
 1819: Jacques Offenbach, franzesische Komponischt
 1970: Andrea Nahles, dytschi Bolitikeri
 1971: Guido Seiler, Schwyzer Sprochwisseschaftler
 1976: Sandra Boser, dytschi Bolitikeri
 1979: Julie Fowlis, schottischi Folksängeri
 1985: Katharina Schulze, dytschi Bolitikeri

Gstorbe 
 840: Ludwig dr Fromm, fränkische Chenig un remische Chaiser
 1747: Nadir Schah, Schah vo Persie vo 1736 bis 1747
 1933: Clara Zetkin dytschi Bolitikeri
 1998: Ernst Brugger, Schwyzer Bolitiker un Bundesrot
 2009: Neda Agha-Soltan, iranischi Studänti, wu bi Protescht gege d Bresidäntschaftswahl verschosse woren isch

Weblink 

0620